Врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружение за развој Млади за јавен интерес - Дебар, поднесена против ОУ Ристе Ристески с.Долно Косоврасти, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Здружение за развој Млади за јавен интерес - Дебар, поднесена против ОУ Ристе Ристески с.Долно Косоврасти, заведена во Агенцијата под бр.08-160 на 17.05.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

## Здружението за развој Млади за јавен интерес - Дебар, на 12.04.2022 година поднело Барање за пристап до информации од јавен карактер заведен кај Здружението под бр.03-114/22, до ОУ Ристе Ристески с.Долно Косоврасти, по предметот Барање за пристап до информации од јавен карактер, со кое побарал да му се достави по пошта или е-маил препис од следната информација:

“ – Колку е вкупниот број на просветни работници (наставници/професори) во основното училиште ОУ “Ристе Ристески“, а воедно и информација за секој просветен работник за неговите образовни квалификации и постигнувања, како и за тоа кои часови ги одржува;

* Колкав е вкупниот број на ученици во училиштето“

Како што се наведува во Жалбата, Имателот на информации не постапил по Барањето на Барањето, поради што Барателот на информации на 17.05.2022 година до Агенцијата поднесува Жалба, заведена под бр.08-160.

Агенција, преку е-маил заведен под бр.08-160 од 17.05.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации до Агенцијата на 25.05.2022 година по електронски пат до достави Допис заведен во Агенцијата под бр.08-160 каде е наведено дека:“ ...ве известуваме дека е постапено и доставени им се по е-маил бараните информации“.

На 27.05.2022 година, Барателот на информации преку е-маил до Агенцијата достави Допис заведен во Агенцијата под бр.08-160 каде е наведено дека: „..Ве известуваме дека добивме одговор од ОУ “Ристе Ристески“ с. Долно Косоврасти “.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

**Пламенка Бојчева**